VS001579
Datum: 2000-03-02T01:00:00.000+01:00
datum_sodbe_i_stopnje: 2003-09-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: srednje hudi primeri
odskodnina: 3.600.000,00 SIT
opombe: II Ips 494/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Starejši moški.

## Škodni dogodek

Zaradi izpostavljenosti azbestnemu prahu na delovnem mestu je zbolel za plevralno azbestozo.

## Poškodba

Poklicna bolezen plevralna azbestoza levo.

## Telesne bolečine

1.000.000,00 SIT Zaradi azbestne bolezni oškodovanec čuti nekoliko večjo oviro dihanja, kot bi jo čutil samo zaradi drugih bolezni, ki so pri njem prisotne.

#### Ambulantno zdravljenje

Več zdravniških pregledov. Zaradi azbestne bolezni bo v bodoče izpostavljen periodičnim kontrolnim zdravniškim pregledom, vključno z rentgenskim slikanjem. Zaradi pljučne bolezni je možen tudi pojav plevralnih bolečin, še zlasti ob naporih.

#### Nevšečnosti med zdravljenjem

Doslej je že bil podvržen CT slikanju, rentgenskemu slikanju.

## Strah

2.000.000,00 SIT Oškodovanec utemeljeno trpi strah, saj je bil že dosedanji razvoj njegove azbestne bolezni evidentno progresiven. Ob pričakovanem progresivnem razvoju dosedanje azbestne bolezni je možen tudi pojav mokrega pleuritisa z izlivom tekočine v plevralni prostor ali pa razvoj maligne novotvorbe rebrne mrene. Zaradi opisanega bo oškodovanca ta strah spremljal vse življenje in se bo glede na pričakovani razvoj njegove bolezni s potekom časa le še stopnjeval.

## Zmanjšanje življenjske aktivnosti

600.000,00 SIT Oškodovanec ima zmanjšan pljučni volumen, kar občuti kot oteženo dihanje pri telesnem gibanju, hitrejši hoji in sploh telesnem naporu. Zaradi tega ne zmore več fizičnih del na domači kmetiji. Utrudi ga že hoja po stopnicah. K takemu stanju je azbestna bolezen prispevala v 30%, ostalo pa je vpliv drugih bolezni.

---

ZOR člen 200, 203